cyanic-selkie/wikianc huggingface dataset:
גורל כדור הארץ
נדידת יבשות
כיום יבשות צפון ודרום אמריקה נעות מערבה מאפריקה ואירופה. חוקרים יצרו כמה תרחישים להבין כיצד יהיו פנים הדברים בעתיד. מצד אחד מודל של הסתגרות, מצד שני מודל של החצנה.
השפעת האקלים
כאשר רמות הפחמן הדו-חמצני יורדות לקצה הגבול שבו הפוטוסינתזה בקושי בת קיימא, שיעור הפחמן הדו-חמצני באטמוספירה צפוי להתנדנד מעלה מטה. הדבר יאפשר לצמחיית היבשה לפרוח בכל פעם שרמת הפחמן הדו-חמצני עולה עקב פעילות טקטונית ונשימה מחיי בעלי חיים. עם זאת, המגמה ארוכת הטווח היא שחיי הצומח ביבשה ימותו מכיוון שרוב הפחמן שנותר באטמוספירה ייטמן בכדור הארץ. חיידקים מסוימים מסוגלים לבצע פוטוסינתזה בריכוזים של פחמן דו-חמצני נמוך עד 1 חלק למיליון, כך שצורות חיים אלו כנראה ייעלמו רק בגלל עליית הטמפרטורות ואובדן הביוספרה.
אובדן אוקיינוסים
. אם לא ועדיין נותרו כיסי מים, ומתאדים לאט מדי, אזי בעוד כ-3–4 מיליארד שנים, ברגע שכמות אדי המים באטמוספירה התחתונה תעלה ל-40%, והבהירות מהשמש מגיעה. 35–40% יותר מערכו כיום, ייווצר אפקט "חממה בורחת", שיגרום להתחממות האטמוספירה ולהעלות את טמפרטורת פני השטח לסביבות 1330 מעלות צלזיוס. זה מספיק כדי להמיס את פני כדור הארץ. עם זאת, רוב האטמוספירה תישמר עד שהשמש תיכנס לשלב הענק האדום.
לידריץ
היסטוריה
בין 1904 ל-1907 הפעילו הגרמנים באי הכרישים שבמפרץ מחנה ריכוז לאנשים משבטי נאמה והררו, כחלק מרצח העם שביצעו בהם באותן שנים. באי הכרישים נרצחו בין 1,000 ל-3,000 בני אדם נרצחו או מתו בתנאים הקשים בהם הוחזקו במחנה. האסירים אף הועסקו בעבודות כפייה, ובנו את העיר לידריץ, את הנמל שלה, מסילת ברזל וחוות בסביבתה.
אתרים בולטים
16 ק"מ מזרחית ללידריץ מצויה עיר הרפאים קולמנסקופ, שהוקמה עבור כורי היהלומים, אך ננטשה בהדרגה, ובאופן סופי ב-1954. מקצת ממבני העיר שוקמו, ומרביתם עומדים בשיממונם, ומכוסים בהדרגה בידי הדיונות.
סטיוארט לוי
לוי היה אחראי מטעם ממשל בוש על הובלת המאמץ הבינלאומי, לשכנע את מערכת הבנקאות הבינלאומית לנתק מגע מגופים ממשלתיים, חברות ואישים באיראן התומכים בטרור ואלה הפועלים לעקוף את הסנקציות שהטילה על איראן מועצת הביטחון של האו"ם בגין סירובה להשעות את העשרת האורניום ושיחק תפקיד מרכזי במאמצי ממשל בוש לסכל את ההתנהלות הבלתי חוקית של איראן וקוריאה הצפונית בתוככי המערכת הפיננסית הבינלאומית. לפני תפקידו האחרון, כיהן כסגן התובע הכללי של ארצות הברית, ולפני כן כיהן גם כראש המטה של סגן התובע הכללי במחלקת המשפטים של ארצות הברית.
הקריפטה הקיסרית
הקריפטה הקיסרית (בגרמנית: Kaisergruft) הוא חדר קבורה מתחת לכנסיית ומנזר קפוצ'ן בווינה, אוסטריה. הכנסייה נמצאת באינרה שטאדט ליד ההופבורג.
דווקא (כתב עת ישראלי)
הגיליון השני של "דווקא", בעריכתם של בני מר וחנה עמית, יצא בינואר 2007. בגיליון באים, בין השאר, דבריהם של נורית אורחן, על סופרות יידיש, שירים משל אברהם סוצקבר, רבקה בסמן בן-חיים, אליעזר שטיינברג, פרופ' דוד אסף, ומאמרה של הזמרת חוה אלברשטיין, על שירי ערש בלשון יידיש.
כביש 716
צמתים לאורך הכביש
הטבלה הבאה מציגה את הצמתים שלאורך הכביש מדרום לצפון.
מוזיקה אתיופית
המוזיקה האתיופית מגוונת ועשירה ביותר, נטועה ושואבת מקורותיה מהקבוצות האתניות הרבות המאכלסות את אתיופיה ואשר לכל אחת מהן ייחוד מוזיקלי. המוזיקה האתיופית הדתית מתאפיינת גם באלמנט מוזיקלי נוצרי עתיק שניתן להרחיק ולזהותו ביצירות מן המאה השישית לספירה, המיוחסות למוזיקאי ירד. בצפון-מזרח אתיופיה, בוואלו, התפתח סגנון מוזיקלי מוסלמי, הנקרא מנזומה. שירים אמהאריים בסגנון זה התפשטו אל הרר וג'ימה, וניתן למצוא באזור שירים בשפת אורומו המבוצעים בסגנון זה. ברמה האתיופית, מוזיקאים נוודים, הנקראים אזמרים, מנגנים מוזיקה חילונית מסורתית, הזוכה ליחס של כבוד וחשד מצד החברה האתיופית.
תאוריה של המוזיקה
שלושה סולמות נוספים מהווים וריאציות של הללו: תזטה מינור, באטי מאג'ור ובאטי מינור. דוגמאות ליצירות בכל אחד מן הסולמות ניתן למצוא בסדרת אלבומי אתיופיק, באלבום ראס דשן וביצירות אתיופיות נוספות בנות זמננו.
עבד אל-כרים עובייד
שחרורו
ב-29 בינואר 2004 שוחררו עובייד ודיראני יחד עם עוד 400 פעילי טרור פלסטינים ו-27 פעילים זרים, מרביתם לבנונים, בתמורה לגופותיהם של שלושת החיילים שנחטפו בהר דב בשנת 2000, ואל"ם במיל' אלחנן טננבוים. בדבריו הראשונים לאחר השחרור הביע עובייד את שמחתו, והודה לחסן נסראללה ולמנהיג העליון באיראן עלי ח'אמנאי על שפעלו לשחרורו. אלפי אנשים קיבלו את פניהם בבואם ללבנון. בעצרת הניצחון מרובת המשתתפים לכבוד בואם שנערכה בביירות על ידי חזבאללה, התקבל עובייד במפגן אחדות מרשים על ידי מזכ"ל חזבאללה חסן נסראללה, אך גם על ידי הנשיא אמיל לחוד, ראש הממשלה רפיק אל-חרירי ויו"ר הפרלמנט נביה ברי.
מפת פירי ראיס
תוכן המפה
טענה מפורסמת היא שמפת פירי ראיס מתארת במדויק את חופי ארץ המלכה מוד באנטארקטיקה. טענה זו הופצה, בין היתר, על ידי ארלינגטון המפרי מלרי (Mallery), ארכאולוג חובב שעסק בחקירת מסעות מוקדמים ליבשת אמריקה, וכן על ידי אריך פון דניקן, שטיפח רעיונות בדבר ידע לא אנושי או לא טבעי ממקור שמחוץ לכדור הארץ. ביטוי לתאוריות אלו בא בספרו של צ'ארלס הפגוד מ-1966 "מפות מלכי הים העתיק" שבו העלה סברות על אודות ציוויליזציה מפותחת קדומה שהיה לה יד בגילוי יבשות.
קינגסטון
היסטוריה
קינגסטון הפכה לבירה האדמיניסטרטיבית של ג'מייקה בשנת 1872, ולבירת המדינה ב-1962, כאשר ג'מייקה זכתה בעצמאות.
איתן כבל
בכנסת ה-14
בשנת 1996 התמודד כבל בפריימריז של מפלגת העבודה במחוז דן, נכנס לרשימת העבודה לכנסת ה-14 במקום ה-36, אך החל לכהן בכנסת רק בעקבות התפטרותו של דוד ליבאי לאחר הבחירות.
בכנסת ה-18
לאחר הבחירות לכנסת ה-18, ביקש אהוד ברק להוביל את מפלגת העבודה לממשלת נתניהו. על רקע זה, התפטר כבל מתפקיד מזכ"ל העבודה ימים ספורים לפני כינוס מרכז העבודה שעמד לדון בהצעת אהוד ברק לביטול משרת המזכ"ל ובכניסה לממשלה. לאחר התפטרותו של כבל, התפטר גם היועץ המשפטי של מפלגת העבודה.
באותה עת השתייך כבל לקבוצה של ארבעה חברי כנסת מסיעת העבודה (עמיר פרץ, אופיר פינס-פז ויולי תמיר, ולאחר התפטרות שני האחרונים גם את דניאל בן סימון וראלב מג'אדלה), אשר התנגדו לכניסה לממשלת נתניהו, עד להיפרדותו של האחרון מן המפלגה והקמת סיעת העצמאות. בתקופה זו הצביעו הארבעה נגד המשמעת הקואליציונית, והופעלו עליהם סנקציות קואליציוניות.
המאבק נגד מתווה הגז
כיו"ר ועדת הכלכלה הוביל בשנת 2015 התנגדות למתווה שהיה אמור להיות מאושר בוועדה. עקב ההתנגדות השר הממונה דאז אריה דרעי החליט להתפטר מתפקידו כשר הכלכלה והסמכות הועברה לראש הממשלה בנימין נתניהו. כבל דרש מנתניהו להופיע בפני ועדת הכלכלה בנושא וזה אכן הופיע על מנת להסביר את הסיבות לאישור המתווה. כבל אף היה מבין העותרים נגד ממשלת ישראל בנושא. לבסוף הקואליציה העבירה את המתווה על אף התנגדות הוועדה על ידי שימוש בסעיף 52 לחוק ההגבלים העסקיים.
אבאקן
כלכלה
בעיר קיים נמל בלב נהר אבאקן, מפעלי תעשייה, האוניברסיטה הממלכתית החקסית על שם קטנוב ושלושה תיאטרונים. כמו כן, בעיר ישנם מפעלים להנעלה, ייצור מזון וייצור מתכת.
אקלים
באבאקן מזג-האוויר מקוטלג מאקלים יבשתי מדרגה Dwb ועד אקלים צחיח למחצה קר. ישנם הבדלי טמפרטורות גדולים בין העונות, תופעה טיפוסית לאזור סיביר. כמות המשקעים גדולה יותר בקיץ לעומת בחורף.
גדעון לוין
ביוגרפיה
לוין נפטר ב-28 באוגוסט ונקבר בקיבוצו 2004. החל משנת 2009 מתקיימים לזכרו ימי כנסים לגיל הרך.
החייאה
סכמת החייאה בעבר
עד לפני מספר שנים סכמת ההחייאה של ארגון הלב האמריקאי (AHA) הייתה A-B-C. יש לפתוח נתיב אוויר, לדאוג לאוורור ראשוני (שתי שאיפות) ואז עיסויים. כמו כן הנשמה מפה לפה הייתה הליך שגרתי במצבים כאלה. עם הזמן התברר שההנחות בסכמה זו שגויות, כמו גם הסרת ההמלצה להנשמות מפה לפה בעקבות מחלות של מסייעים שנגרמו כתוצאה מהליך זה.
סכמת החייאה עדכנית
נכון לעדכון האחרון (21 באוקטובר 2020) שפורסם על ידי ה-AHA סכימת ההחייאה הנכונה היא C-A-B. במידה שיש דפיברילטור בהישג יד או בקרבת מקום - הדפיברילטור ייחובר בהקדם האפשרי מבלי לפגוע ברצף העיסויים.
מתן שוק
מטרת השוק החשמלי הניתן ללב היא לעצור את פעילות הלב לחלוטין, פעולה המאפשרת לקוצב הראשי של הלב להתחיל פעולה מחודשת ללא הפרעות מהקוצב המשני או מפעולה ספוראדית של תאי לב אחרים. מתן שוק במצב של פרפור חדרים או הפרעת קצב עשויה לסייע אולם במצב של אסיסטולה, בו למעשה אין פעילות קרדיאלית כלל, השוק כשלעצמו לא יסייע שכן הלב כבר עצר.
רולא דשתי
פרסים והוקרה
בשנת 2005 זכתה דשתי בפרס המלך חוסיין לפעילות הומניטרית. היא נבחרה על ידי המגזין Arabian Business לאחת ממאה הנשים המשפיעות בעולם הערבי לשנת 2007 ו־2008. בשנת 2010 זכתה בפרס ”צפון־דרום” של האיחוד האירופאי, יחד עם מיכאיל גורבצ'וב, הניתן לדמויות פוליטיות משפיעות בתחום ההומניטרי.
פרומון
פֶרוֹמוֹן (פֵּ"א רפה) הוא כימיקל נדיף המופרש על ידי יצור חי במטרה להשפיע על ההתנהגות החברתית או המינית של פרטים בני אותו המין. חוש הריח ניחן ברגישות שונה למולקולות שונות במינים שונים של בעלי חיים. מינים רבים של חרקים ומכרסמים נעזרים בחוש הריח כחוש עיקרי, כשם שהאדם נעזר במערכת הראייה. איבר יעקובסון, המנוון בבני אדם, משמש כאיבר הרחה נוסף במגוון מינים, הנעזרים בו לזיהוי מולקולות איתות המופרשות על ידי בני מינם - הפרומונים. מולקולות אלה משפיעות באופן ניכר על מידת המשיכה המינית ברבים ממינים אלה.
הפרומונים בחרקים
פרומונים ממלאים תפקידי איתות נוספים מלבד משיכה מינית. אצל חרקים מסוימים, הפרשת פרומונים גורמת להתקבצות מספר רב של פרטים יחדיו (לדוגמה, בשינת החורף של מושית השבע). לאור בררנות החרקים לפרומונים הייחודיים להם והשפעתם על אורח חייהם, נעשה שימוש בפרומונים לצורך הדברה ביולוגית של חרקים.
הפרומונים בבני אדם
מחקרים שונים בשלושים השנים האחרונות הצביעו על כך, שגם בני אדם מגיבים לפרומונים מסוימים, אם כי באופן מתון יותר מאשר חרקים ומכרסמים. איבר יעקובסון, המעורב בהרחת פרומונים בבעלי חיים אחרים, מתנוון במהלך ההתפתחות העוברית האנושית. טרם נמצא כל חיבור עצבי בין האיבר האנושי המנוון לבין מערכת העצבים המרכזית, על אף מחקרים מדוקדקים ונשנים למציאת קשר ביניהם. כמו כן נמצא כי הגנים הנושאים את המידע הדרוש לייצור קולטני הפרומונים באיבר יעקובסון התנוונו כבר לפני שנים רבות במהלך האבולוציה האנושית.
תגובה הדדית בין הורמונים ופרומונים
צוות חוקרים שוודי-צרפתי בחנו את הרגישות של עשים ממין Agrotis ipsilon לפרומונים של נקבות מאותו המין. מחקר זה התפרסם בכתב העת PNAS, והפך לקלאסי בתחום.
ז'גוב
יהודי ז'גוב
בין מלחמות העולם התקיימה בעיירה קהילה יהודית קטנה. באמצע יולי 1940, בעת הכיבוש הגרמני במלחמת העולם השנייה, הוקם בעיירה גטו, אליו הובאו יהודים מיישובי הסביבה.
במרץ 1941 גורשו מספר מיושבי הגטו שבעיירה לאיזביצה קויאווסקה. באוקטובר 1941 חוסל הגטו בעיירה, כאשר כל יהודי המקום נקברו חיים בבורות סיד ביערות קז'ימייז' ביסקופי הסמוכים.
בלייד ראנר
האריסון פורד משחק בתפקיד הראשי, ולצדו מככב אנסמבל שחקנים כגון שון יאנג, רוטגר האוור בתור רוי באטי (הנבל של הסרט), דריל האנה, אדוארד ג'יימס אולמוס, מ. אמט וולש, ג'ואנה קסידי, בריון ג'יימס וג'ו טרקל.
עלילת הסרט
הסרט מתחיל באחת מפירמידות הענק של תאגיד טיירל, שם עורך בלייד ראנר בשם הולדן מבחן אמפתיה (לגילוי רפליקנטים) למועסק חדש בשם ליאון. המבחן מסתיים כשליאון יורה בהולדן, הורג אותו, ונמלט, ובכך שהוא מתגלה כרפליקנט נמלט.
במרכז העיר לוס אנג'לס, בלייד ראנר היספנו-יפני בשם גאף כופה על דקארד, בלייד ראנר שפרש מתפקידו, להיפגש עם המפקד בריאנט. במפקדת המשטרה, בריאנט מספר להם כי ישנם רפליקנטים נמלטים בלוס אנג'לס. דקארד יוצא ללכוד אותם לאחר איומים מרומזים מצד בריאנט, ומתודרך לגבי הרפליקנטים "רוי" (המנהיג), "ליאון", "זורה" ו"פריס".
בדיוק ברגע שדקארד נופל, רוי תופס את ידו ומצילו, דקות מספר לפני שארבע שנות חייו עומדות להסתיים. לעת מותו נושא רוי את "נאום הדמעות בגשם" המפורסם (המכונה גם "נאום ראיתי דברים"):
שער טנהאוזר
שער טנהאוזר הוזכר גם בסרט חייל קטלני משנת 1998 במחווה לסרט בלייד ראנר.
זהותו של דקארד
על מנת להמחיש את הדמיון באמצעות הנגדה - כאשר רוי מציל את דקארד הרי שרפליקנט מציל בן אנוש, וכאשר דקארד מתאהב ברייצ'ל הוא חש חיבה כלפי מכונה. אין רבותא ברפליקנטים הצדים זה את זה ומתאהבים זה בזה ואין כאן קונפליקט, אך אם דקארד הוא אנושי מתחדדת השאלה האם יש כלל הבדל בינו לבין הרפליקנטים המפגינים רגשות ומעשים ככל בן אנוש ולמעלה מכך.
איסור משכב בהמה
איסור משכב בהמה הוא מצוות לא תעשה מן התורה, האוסרת קיום יחסי מין בין אדם לבהמה. איסור זה הוא חלק מאסורי עריות (יחסי מין אסורים), ועונש העובר עליו הוא סקילה.
הדום הקרח הנדל
גילוי ומיפוי הדום הקרח
הדום הקרח התגלה מן האוויר על ידי השירות האנטארקטי של ארצות הברית בשנת 1940, אך לא מופה על ידי השירות האנטארקטי.
מקור השם
הדום הקרח נקרא על שמו של המלחין הגרמני גאורג פרידריך הנדל; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.
אלן דה בוטון
ביוגרפיה
דה בוטון סיים בהצטיינות יתרה לימודי היסטוריה באוניברסיטת קיימברידג'.
דאו ג'ונס
מוצרים ושירותים
פעילות נוספת של החברה, הייתה פרסומם של מאות מדדי נירות ערך, שהוותיק והידוע בהם הוא מדד דאו ג'ונס (Dow Jones Industrial Average), המפורסם מאז 1896 וכולל כיום את מניותיהן של 30 חברות ענק הנסחרות בבורסה לניירות ערך בניו יורק. בשנת 2010 נמכרה חברת הבת של מדדי דאו ג'ונס לקבוצת CME והחברה התמקדה בפרסומי חדשות בנושאי כלכלה ופיננסים.
יובל חלמיש
ביוגרפיה
חלמיש נולד ולמד בבנימינה, בנם של רבקה ואיסר חלמיש, בכיר בפלמ"ח ובצה"ל.
לאחר שחרורו מונה למנכ"ל כפר נהר הירדן.
איסור הנאה
מכירת איסורי הנאה
עבר ומכר איסורי הנאה, דמיו מותרים, מלבד בעבודה זרה ובשביעית, ויש הסוברים שהדמים אסורים מדרבנן
המתקפה על מבצר א-רוטבה
המתקפה על מבצר א-רוטבה נערכה במהלך המלחמה האנגלו-עיראקית, בין הכוחות הבריטיים והירדנים לבין הכוחות העיראקיים הנאמנים לרשיד עאלי אל-כילאני, במבצר א-רוטבה.
רקע כללי
בעיירה א-רוטבה שליד הגבול הירדני שהה כוח אזרחי בריטי שעסק בכריית בארות.
מהלך הקרב
אל כוח זה הצטרפו לאחר מכן ב-8 במאי 1941, חמושיו הפלסטינים של פאוזי אל-קאוקג'י. אלו הגיעו אל המקום בשיירה בת ארבעים מכוניות, בתקווה להמשיך משם לארץ ישראל או לסוריה ולנסות להמריד ולהתסיס את התושבים לטובת מדינות הציר. מזרחית לא-רוטבה הותקפה השיירה על ידי מטוסי ה-RAF, וספגה אבדות כבדות.
בתחילה קיבלו אנשי חיל הספר העבר ירדני הוראה לכבוש את המקום, אך הם סירבו. לאחר מכן הוטל כיבושה מחדש של א-רוטבה על הלגיון העבר ירדני. הכוח העצמאי שעמד תחת פיקודו של גלאב פאשה כלל כ-350 לוחמים, שהיה מצויד בתותחים מיושנים מסוג "הוצ'קיס", מקלעי לואיס ונע באמצעות משאיות פורד מיושנות שחלקן הוסבו לשריוניות מתוצרת עצמית. הכוח היה קטן אך נייד, ומנוסה מאוד בלוחמת מדבר.
קלאסיציזם
תקופת הנאורות
בהתאם לדוקטרינות, הקלאסיציסטים האורתודוקסים ראו ב"פואטיקה" כפי שהם הבינו אותה, "יצירת מופת" שביקורת הספרות - ובכלל זה ביקורת התיאטרון - צריכה ללכת בעקבותיה. מצד שני, בעקבות כישלונם בהתמודדות עם מחזאים כגון ויליאם שייקספיר, אשר שבר את "החוקים" המקובלים, חדר למעשה מושג "הגאון" – מי שרשאי לשבור את החוקים - לתחומי הביקורת של האמנויות למיניהן, ושמר על מקומו בדיון האסתטי עד ימינו, בין השאר בהקשר ליוצרים "המהפכניים" בדורות האחרונים.
ההיסטוריה של האמנות הפלסטית נוטה להדגיש את תנועת ה"נאו-קלאסיציזם", אשר החלה לפעול בצרפת במחצית השנייה של המאה ה-18, בהנהגתם של ציירים כגון דומיניק אנגר וז'אק-לואי דויד. עם זאת, תווי היכר קלאסיציסטיים, למשל הנטייה לעסוק בארגון ומבנה היצירה, ניכרים גם בזרמים אחרים, בכלל זה תנועות המודרניזם והאוונגרד במאה ה-20, כפי שניתן לראות למשל ביצירותיהם של ז'ורז' בראק ופיט מונדריאן.
Unapologetic Bitch
רקע וכתיבה
השיר נכתב על ידי מדונה, דיפלו, מוזלה, טובי גד, שלקו גרסיה ובריאן אורלאנה והופק על ידי מדונה, שלקו גרסיה, טין-וולף, בי וי, דיפלו ואריאל ראצ'שייד. השיר הוא שיר בסגנון הרגאיי, המשלב בתוכו גם את סגנון הפופ.
מייגן טוהיי
ביוגרפיה מוקדמת
טוהיי נולדה וגדלה אוונסטון, אילינוי. היא למדה בבית הספר התיכון אוונסטון טאון, וסיימה את לימודיה באוניברסיטת ג'ורג'טאון ב-1998. הוריה של טוהיי היו מעורבים בתקשורת החדשותית; אמה, הפיקה חדשות לטלוויזיה ואביה היה עורך ב-שיקגו טריביון. טוהיי הצטרפה ל"ניו יורק טיימס" בשנת 2016 כדי לחקור את היסטוריית המס של דונלד טראמפ, קשרים עסקיים אפשריים שלו עם רוסיה ויחסו לנשים בעבר.
סרגיי פרוקופייב
יצירתו
ב־1933 חזר פרוקופייב לברית המועצות. ב־1934 הזמין ממנו תיאטרון מריאינסקי את הבלט רומאו ויוליה (המתבסס על הטרגדיה השייקספירית, רומיאו ויוליה), וב־1936 עבר פרוקופייב להתגורר במוסקבה עם אשתו ושני בניהם. השלטונות הסובייטים לא ראו בעין יפה את ”רומאו ויוליה“. באותה תקופה גם גינו את האופרה של שוסטקוביץ׳, ”ליידי מקבת ממחוז מצנסק“. בתגובה פנה פרוקופייב להלחנת מוזיקה ”תעמולתית ופטריוטית“, בין השאר לסרטו של סרגיי אייזנשטיין, ”אלכסנדר נייבסקי“.
קרב איסאנדלוואנה
הסיבות לתבוסה הבריטית
בנוסף לקשיים הטכניים והליקויים הטקטיים, אחד הגורמים העיקריים להפסד הוא התנהלותו של הפיקוד העליון. לורד צ'מלספורד, שהיה במרחק של 11 קילומטר מהקרב, לא ייחס חשיבות לקולות הירי. במקום לשלוח תגבורת או לפחות סיור שיבדוק מה מקור הירי, הוא הסתפק בצפייה במשקפת ובסימנים שהוסכמו מבעוד מועד, כמו הורדת החבלים שהחזיקו את האוהלים על מנת להקל על החיילים את המעבר ביניהם. משראה שהחבלים מתוחים, החליט על בסיס התצפית הזאת ואינדיקציות נוספות שמדובר בתגרה קטנה ולא קרב רציני.
דרך הדואר הגדולה
דרך הדואר הגדולה (באינדונזית: Jalan Raya Pos, בהולנדית: De Grote Postweg) הייתה דרך ראשית באורך של כ-1,000 קילומטר, אשר השתרעה לאורך חופו הצפוני של האי ג'אווה, בעת שהשתייך למושבת איי הודו המזרחיים ההולנדיים.
פרנקו אלפאנו
חייו
פרנקו אלפאנו מת בסן רמו ב-1954.
רשימת יצירות
יצירות אחרות: סוויטה אדריאטיקה; אינטרמצי למיתרים; "נינה-ננה פרטנופיאה"
נווה גן (פתח תקווה)
פעילות ובילוי
מלבד הפארקים הירוקים והגינות בשכונה ובסביבתה, בשכונה נמצא גם "ספורטן פתח תקווה", הקאנטרי קלאב הגדול בפתח תקווה ובסביבתה.
מוריס ראוול
ביוגרפיה
במהלך לימודיו המאוחרים, ניסה ראוול פעמים רבות לזכות בפרס רומא (פרס יוקרתי אשר ניתן כל שנה לתלמידים מצטיינים בתחומי האמנות, וכדי לקבלו יש לעבור סדרה של מבחנים קשים), אך ללא הצלחה. לאחר שהפסיד את הפרס לויקטור גלואה ב-1905, אף על פי שזכה בתואר "חביב הקהל", הקים ראוול סקנדל גדול והחליט לעזוב את הקונסרבטוריון.
השפעות מוזיקליות
בזמנו עלו טענות כאילו גם ראוול וגם דביסי פיתחו את סגנונם התזמורתי בהשראת המלחין המבריק והשכוח ארנסט פנלי, אך הללו הכחישו את הדבר בתוקף.
וילם ברנץ
קורות חיים
ים ברנץ והיישוב בארנצבורג נקראים על שמו.
מסעותי עם דודתי
מסעותי עם דודתי (באנגלית: Travels With My Aunt) הוא רומן רב-מכר מאת גרהם גרין, שיצא לאור בשנת 1969, ומאז פורסם בעשרות מהדורות ותורגם לשפות רבות. הספר נחשב לאחד מהרומנים הקלילים יותר של הסופר הבריטי הפורה, לא משום עצם נושאיו - זקנה, מוות, מסעות ויחסי משפחה - אלא משום שגרין בחר להתייחס אליהם באמצעים קומיים ומנקודת מבט מלאת הומור. בסגנון זה, שאמנם אינו ייחודי ל"מסעותי" מבין ספריו של גרין, אולם נפוץ פחות מהטיפול המהורהר, כבד המשקל והרליגיוזי (דתי) שמאפיין ספרים כ"ברייטון רוק", "קץ הפרשה" ו"העוז והתפארת", יצר גרין רומן מסע פיקרסקי פופולרי, שאף עובד לקולנוע ולבמות תיאטרון רבות ברחבי העולם. גרין עצמו כותב בזיכרונותיו: "[זהו] הספר היחיד שכתבתי עבור ההנאה שבדבר" ("for the fun of it"). אחד המבקרים תיאר אותו כ"צחוק בצלו של הגרדום", תיאור שגרין עצמו אימץ, אך הוסיף כי בכתיבת הספר חווה "יותר צחוק ופחות צל". עבור הקורא ניכרים ברומן לכל אורכו שני אלמנטים מנוגדים אלה: הגרדום מחד, והצחוק שבצלו מאידך.
ריצ'רד פולינג
אביו של הנרי, ריצ'רד פולינג, מת כשהנרי היה ילד. נוכחתו ברומן מתבטאת בכך שהוא עולה בשיחות בין אוגוסטה להנרי, ובכך שהנרי מהרהר אודותיו רבות, ומנסה ללמוד עליו מה שניתן ללמוד מהספרים שהוריש לו. ריצ'רד היה גבר עצלן ויפה תואר, אשר בנו זוכר אותו בעיקר כמי שישן בכל שעה מזדמנת. במקצועו היה בנאי. במהלך הרומן הנרי לומד לראשונה על אודות מקום מותו וקבורתו, מעבר לתעלה בצרפת. הוא אף פוגש מאהבת שעודנה פוקדת את קברו, שנים רבות לאחר מותו, ומגלה לו צדדים של אביו שלא הכיר. התנהגותה הקנאית והנרגזת של אוגוסטה כלפי אותה מאהבת, היא רמז מטרים לכך שאינה אלא אותה נערה שהייתה מאוהבת בריצ'רד וילדה את בנו.
מחזה (החל מ-1989)
בניגוד לעיבוד הקולנועי שזכה לביקורות פושרות ומטה, קצר מחזהו הייחודי של הברג'אל תשבחות. הצלחתו לא נשארה בגבולות סקוטלנד; הוא הוצג במשך 18 חודשים בווסט אנד וזכה בשני פרסי אוליבייה (פרס התיאטרון הבריטי), האחד על הביצוע הקומי הטוב ביותר והשני על מופע הבידור הטוב ביותר. בשנות התשעים של המאה העשרים הוצג המחזה בארצות רבות, ביניהן צרפת, ארצות הברית, הונגריה וישראל. הגרסה הישראלית של תיאטרון בית ליסין בוימה על ידי ג'ון פופ (John Pope), שהיה שותף להפקה המקורית בגלאזגו, ועובדה לשפה העברית על ידי אהוד מנור. בהשתתפות אבי אוריה, אוהד שחר ורפי תבור.
אמריקן ביוטי
אמריקן ביוטי (באנגלית: American Beauty) הוא סרט דרמה משנת 1999 בבימויו של סם מנדס ובכיכובם של קווין ספייסי ואנט בנינג. הסרט אשר נכתב על ידי אלן בול עוסק באהבה, חופש, אושר, שחרור עצמי, אקזיסטנציאליזם ויופי. התפאורה היא אמריקה הפרוורית, ובמרכז העלילה משפחה אמריקנית טיפוסית (צווארון לבן). הסרט זכה בחמישה פרסי אוסקר, כולל: פרס הסרט הטוב ביותר.
קולורדו ספרינגס
מהקמת העיר עד 1900
תרומה חשובה להתפתחותה של קולורדו ספרינגס תרם הפילנתרופ וינפילד סקוט סטרטון. סטרטון שהיה בתחילה נגר, והתעשר כשגילה מכרה זהב עצום בגודלו בסמוך לעיר ויקטור, נמנע מלבנות לעצמו ארמון פאר כיתר הנובורישים המקומיים, והמשיך להתגורר בביתו הישן בקולורדו ספרינגס, הבית שבנה לעצמו כשעוד היה נגר. את כספו הרב השקיע סטרטון בשיפור חייהם וברווחתם של תושבי העיר. הוא תרם מגרשים לבניית בית העירייה, משרד הדואר ובניין בית המשפט. שטח אחר נדב סטרטון להקמת פארק עירוני. השקעה עצומה במיוחד הוא השקיע במערכת הרכבת החשמלית של העיר. כמו כן ייסד סטרטון את בית מיירון סטרטון, בית הארחה לילדים וקשישים הנודדים ממקום למקום, ובנה את בית בורסת הכרייה של קולורדו ספרינגס.
פילנתרופ אחר שהטביע את חותמו בקולורדו ספרינגס היה ספנסר פנרוז. פנרוז שהיה בתחילה טיפוס מפוקפק ושוחר הרפתקאות, התמתן והתמסד לאחר שהתעשר אף הוא מעסקי הזהב ולאחר שהתחתן עם ג'ולי מק'מילן. פנרוז השקיע כספים רבים במימון המלון המפואר ברודמור (Broadmoor Hotel), גן החיות הר שיין (Cheyenne Mountain Zoo), הכביש המהיר פייקס פיק, שירותי בריאות, קרן אל פומר (El Pomar), המפקחת עדיין על רבות מתרומותיו לקולורדו ספרינגס, ולבסוף "מקדש השמש של ויל רוג'רס", מבנה מגלומני שבו נטמן אפרו של פנרוז עצמו, אך נקרא על שמו של חברו הטוב - הקומיקאי האינדיאני ויל רוג'רס.
המאה העשרים
בשנות מלחמת העולם השנייה חלה תפנית משמעותית בקולורדו ספרינגס, כאשר הוקם בה בסיס צבאי אמריקני, ראשון לבסיסים ומתקנים צבאיים רבים שהיו עתידים להבנות בעיר ובסביבתה. בבסיס זה, פורט קרסון (Fort Carson), שנבנה בשנת 1942, התאמנו חיילים רבים למלחמתם בכוחות הציר. באותה העת הקים הצבא את שדה התעופה של העיר (שדה פיטרסון), ובמהרה החלו בו אימונים של מפציצים כבדים, שנשלחו לאחר מכן לחזית באירופה.
גאוגרפיה ואקלים
באזור העיר מתרחשות המספר הגדול ביותר של סופות הברקים בארצות הברית. עובדה זו הניעה את הפיזיקאי והממציא המפורסם ניקולה טסלה לקבוע את המעבדה החשמלית שלו בקולורדו ספרינגס.
בית הספר הצרפתי למקרא ולארכאולוגיה
בית הספר והמחקר הארכאולוגי
אל נושא החפירה הארכאולוגית, נכנסו אנשי ה"אקול ביבליק" בשלב מאוחר יותר. בשנים הראשונות, היה זה בעיקר האב ונסאן. בין השנים 1911-1909, ליווה ונסאן את משלחתו השערורייתית של מונטגיו פארקר, ודאג לתעד את התגליות. וכך, אף על פי שלא הייתה לו יד בהכוונת החפירה, הצליח להציל מידע על תולדותיה של "עיר דוד". מיד לאחר מלחמת העולם הראשונה, חשפו ונסאן ועמיתיו את שרידי הפסיפס שבצבץ בעקבות פגיעת פגז תותח ליד עין דוק בנערן שמצפון ליריחו, וחשפו את שרידיו של בית-כנסת יהודי - הראשון מבתי הכנסת שנחשפו בארץ מן הטיפוס שרוצף בפסיפסים מעוטרים ב"גלגל המזלות", ארון קודש, מנורות וכתובות הקדשה.
בשנות הארבעים והחמישים היה האב רולאן דה וו לארכאולוג הפעיל של בית הספר הצרפתי, ולאחד הארכאולוגים שלא התמחה בחקר תקופה מסוימת דווקא, אלא הרחיב את תחומי התעניינותו. יחד עם האב א' מ' סטֵב (A.M. Steve) חפרו ליד הכנסייה הצלבנית שבאבו ע'וש. התגלית החשובה ביותר באתר זה הוא הח'אן מן התקופה המוסלמית הקדומה. העיבוד המדעי של הממצא, ובעיקר כלי החרס, היה לנקודת אחיזה חשובה בחקר תקופה זו שאיננה משופעת בממצאים מתוארכים.
צליל מכוון (שיר)
צליל מכוּון הוא שיר של המוזיקאי הישראלי יצחק קלפטר שיצא לאור בשנת 1979. לאחר שהתפרסם ברדיו בחודש מרץ והיה לאחד הלהיטים הגדולים של אותה שנה, נכלל השיר בפסקול הסרט "דיזנגוף 99" בחודש יוני ובשלהי אותה שנה גם באלבום הבכורה של ההרכב, הנושא את שם השיר. קלפטר כתב, הלחין ועיבד את השיר.
שלוש נשים גבוהות
סקירה כללית
מערכת היחסים של האישה עם בנה היא האינדיקציה הברורה ביותר לכך שאלביי עיבד כמה זיכרונות מטרידים משלו ב"שלוש נשים גבוהות". לאחר שגודל על ידי הורים מאמצים שמרנים בניו אינגלנד שהסתייגו מהיותו הומו, הוא עזב את הבית בגיל 18, וכך גם הבן במחזה. אלבי הודה בריאיון למגזין "האקונומיסט" שהמחזה "היה סוג של גירוש שדים. ולא חיבבתי יותר את האישה אחרי שסיימתי את המחזה מאשר כשהתחלתי אותו."
הפקות
המחזה עלה בבכורה מחודשת בברודוויי בתיאטרון הגולדן ב-29 במרץ 2018, בבימויו של ג'ו מנטלו ובכיכובן של גלנדה ג'קסון בתור א', לורי מטקלף בתור ב' ואליסון פיל בתור ג'. ההפקה הייתה מועמדת לפרס טוני לחידוש הטוב ביותר למחזה. ג'קסון ומטקאלף זכו בפרס טוני לשחקנית הראשית ולשחקנית משנה הטובות ביותר במחזה בהתאמה.
שתי דקות מפארדיס
שתי דקות מפארדיס הוא סרט דרמה קומית טלוויזיוני נשנת 2002 בבימויו של של דני סירקין, עם אפרת בוימוולד והישאם סלימאן בתפקידים הראשיים.
רמת פטוואר
גאוגרפיה
לרמה צורת אליפסה, שקוטרה 21 קילומטרים.
אתרים עיקריים
אתרים עיקריים ברמה:
הסונטות של שייקספיר
הסונטות של שייקספיר (באנגלית: Shakespeare's sonnets), או "הסונטות", הן אוסף של 154 סונטות שנכתבו על ידי ויליאם שייקספיר. הן פורסמו במהדורה שיצאה בשנת 1609. שתיים מהן (סונטות 139 ו-144) פורסמו עוד קודם לכן בכרך מאוחד, שנקרא "הצליין מלא-התשוקה" (The Passionate Pilgrim), אשר ראה אור ב-1599.
צעירה מבטיחה
הפקה
במקור, פנל תכננה לסיים את הסרט בסצנת שריפת גופתה של קאסי, אך מממני ההפקה נרתעו מכך שיש לסרט סוף שלילי. פנל שקלה גם סיום אלטרנטיבי בו קאסי מופיע בחתונתו של אל ורוצחת גברים אחראיים, אך הבינה שמדובר בסוף מנותק ולא מציאותי. לבסוף, פנל החליטה לצלם סוף לפיו לקאסי יש נקמה מתוכננת כיוון שלהרגשתה, קאסי תהיה יסודית בתכנון נקמתה ותהיה מודעת לכך שהיא עלולה למות במשימתה האחרונה. בנוסף, פנל הצהירה כי סצנת מעצרו של אל ביום חתונתו תשקף את חוש ההומור של קאסי, ולכן היא מתכננת להביא לכך.
תגובת הקהל
קייט ארבלנד מהאתר "IndieWire" העניקה לסרט את הציון "B+" וכתבה: "הופעת הבכורה המשולהבת של אמרלד פנל, 'צעירה מבטיחה', הופכת את עלילתה הבאזוורדית וחסרת הספוילרים – מותחן אונס ונקמה סטייל Me Too – למשהו טרי ולגמרי פרוע." העיתונאי ג'סטין צ'אנג מ"לוס אנג'לס טיימס" כתב כי "סיום הסרט הרב-משימתי והקודר של 'צעירה מבטיחה' מרגיש נועז ולא בטוח לגבי עצמו, כשפנל מנסה למזג ניצוץ של עונג ופיצוץ של זעם, עם שאריות של ייסורים מתמשכים. לא הכול מסתדר, אם כי יש ריגוש שלא ניתן להכחיש לראות את הכול מתפורר." לינדה הולמס מרשת NPR כתבה כי "בעוד שדמותה של קאסי היא מוקד הסרט, פנל מנסה לומר גם כאן משהו, על גברים. על גברים נחמדים ועל גברים שחושבים שהם גברים נחמדים, או גברים שהם נחמדים מספיק."
ימאגוצ'י
נכון ל-2 בפברואר 2010 מתגוררים בימאגוצ'י 198,971 תושבים, על שטח נרחב של 1023.31 קמ"ר, צפיפות אוכלוסייה של 194.44 תושבים לקמ"ר. העיר שוכנת בין גבעות ובמרכזה עובר הנחל איצ'ינוסקה (一の坂川) שעל גדותיו נטועים עצי דובדבן רבים הפורחים באביב.
אתרי תיירות
אתרי התיירות העיקריים בעיר הם:
קלואי קים
קלואי קים (באנגלית: Chloe Kim; נולדה ב-23 באפריל 2000) היא גולשת שלג אמריקאית, פעמיים רצופות האלופה האולימפית בגלישת חצי צינור (פיונגצ'אנג 2018, בייג'ינג 2022), פעמיים אלופת העולם (יוטה 2019, אספן 2021), בעלת שתי מדליות זהב מאולימפיאדת הנוער לילהאמר (2016) ושש מדליות זהב ממשחקי האקסטרים חורף.
ביוגרפיה
ב-2014 השתתפה לראשונה במשחקי האקסטרים חורף וזכתה במדליית כסף בתחרות הסופרפייפ והייתה לספורטאית הצעירה ביותר בתולדות המשחקים שזוכה במדליה. בשנים 2015 ו-2016 זכתה בשלוש מדליות זהב בתחרות זו והייתה בכך לספורטאית הראשונה מתחת לגיל 16 שרושמת הישג זה. ב-2016 השתתפה באולימפיאדת הנוער לילהאמר וזכתה במדליות זהב בגלישת שלג בתחרויות חצי צינור וסלופסטייל. ב-2017 זכתה במדליית ארד במשחקי האקסטרים וב-2018 זכתה במדליית הזהב הרביעית שלה.
באולימפיאדת בייג'ינג (2022) זכתה בפעם השנייה ברציפות במדליית זהב בגלישת שלג חצי צינור.
מריה תרזה, ארכידוכסית אוסטריה-אסטה (1817–1886)
ביוגרפיה
ב-16 בנובמבר 1846 התחתנה מריה תרזה עם אנרי, רוזן שאמבור, נכדו של שארל העשירי, מלך צרפת, אך לא נולדו לה ילדים ממנו.
קונאקרי
קונאקרי (בצרפתית: Conakry) היא בירת גינאה. בעיר מתגוררים 1,660,973 תושבים, נכון ל-2014. קונאקרי היא עיר נמל השוכנת לחוף האוקיינוס האטלנטי. העיר נחשבת לעיר הבירה הגשומה ביותר בעולם עם כ-4800 מ"מ בממוצע בשנה (לשם השוואה: כמות הגשמים הממוצעת בתל אביב היא 510 מ"מ).
נחל דישון
היסטוריה
חלקו המרכזי של הנחל נכלל בשמורת נחל דישון ויער ברעם כולל את חלקו העליון. בעקבות פיגוע אוטובוס ילדי אביבים נסלל כביש עוקף לכביש הצפון בין דובב לאביבים, המתבסס בחלקו על תוואי נחל דישון ונחל יראון, יובל של נחל דישון.
יחסי ברוניי–סין
היסטוריה
בשנת 2019 נשיא סין שי ג'ינפינג ביקר בברוניי. מכתב דעה שפרסם העיתון הארצי, Borneo Bulletin, הכתיר אותו כ"רגע יוצא דופן" ביחסי ברוניי–סין. לבסוף, יחסי סין עם ברוניי משמשים לסייע למדינה מבחינה כלכלית. הקמת המתחם הפטרוכימי של Hengyi, הקמת StarCity ברוניי והשקעות אחרות בכלכלה יסייעו לגוון אותה עוד יותר. עם זאת, השפעתה הגוברת של סין נתפסת בחשדנות על ידי מעצמות חיצוניות אחרות, כמו ארצות הברית.
תאוריית הרשות המחוקקת העצמאית של המדינות
פרשנויות מילוליות לטקסט החוקתי
השאלה המרכזית שמציבה התאוריה היא כיצד לפרש את המילה "legislature" שמופיעה בשני הסעיפים. לטענת המצדדים בתאוריה, משמעות המילה היא "בית המחוקקים" או "בתי המחוקקים" הממוסדים של המדינה בלבד. מייקל מורלי כתב ברוח זו: "ניתן להגדיר את המונח... בהתבסס על משמעותו הפשוטה, כמתייחס באופן בלעדי למוסדות שבאופן שגרתי והיסטורי הובנו כ-legislatures: גופים מרובי-חברים, שמורכבים מנציגים נבחרים, אשר מחזיקים בסמכות החקיקה במדינה, מתכנסים באופן תקופתי, ויוצאים לפגרה". לפי הפרשנות הזו, החוקה המקורית מעניקה לבתי המחוקקים של המדינה את הסמכות הבלעדית לקבוע הסדרים הקשורים לזמן, המקום ואופן בחירת הנציגים לקונגרס ואת הסמכות הבלעדית למנות את האלקטורים שבוחרים את הנשיא. כיוון שכך, החוקה אוסרת על מוסדות אחרים, שאינם בתי מחוקקים ממוסדים, להטיל מגבלות כלשהן על המחוקקים הנבחרים, ובכלל זאת היא אינה צופה תפקיד כלשהו לחוקה של המדינה, לבתי המשפט של המדינה, או למושל המדינה.
השנים הראשונות לאחר אשרור החוקה
העותרים בתיק "מור נגד הרפר" טענו כי מייד לאחר אשרור החוקה, כל 11 המדינות שלהן הייתה חוקה כללו בהן כללים לגבי הסדרה של בחירות למוסדות של המדינה, אך לא כללו כללים לגבי הסדרה של הבחירות הפדרליות. לטענתם, עד 1830, 21 מתוך 24 המדינות שהתקבלו לאיחוד לא הטילו מגבלות על הסדרים הקשורים לבחירות פדרליות. מאמרים של תומכי התאוריה מעלים טענה דומה. כך למשל, מייקל מורלי טוען כי "גם חוקות המדינות שאומצו מייד לאחר אשרור החוקה וגם אלה של המדינות החדשות שהתקבלו לאיחוד בשנות ה-90 של המאה ה-18 לא כללו כללים הנוגעים לבחירות הפדרליות".
המחצית השנייה של המאה ה-19
סוגיה דומה עלתה במישיגן בשנת 1864. בבחירות לבית הנבחרים באותה שנה, אחד המתמודדים, רולנד טרוברידג', קיבל יותר קולות ממתמודד אחר, אוגוסטוס בולדווין רק בהתחשב בקולות החיילים שהצביעו מרחוק. בולדווין טען שקולות אלו אינם כשרים, מפני שחוקת המדינה אסרה על הצבעה מרחוק. בוועדת הבחירות של בית הנבחרים, חלק מהנציגים צידדו בטרוברידג' על סמך טיעונים דומים לאלו שמוצגים בתאוריה, בעוד אחרים תמכו בבולדווין. לאחר דיון בבית הנבחרים הוחלט לאפשר לטרוברידג' לכהן. מצדדי התאוריה רואים במקרה זה עדות התומכת בפרשנותם לחוקה, בעוד מבקריה טוענים כי לא כל הנציגים תמכו בתאוריה וכי חלק מהנציגים שצידדו בטרוברידג' עשו זאת על סמך טיעונים שאינם קשורים לתאוריה.
טיעונים נורמטיביים, מבניים ותוצאתניים
מנגד, מבקרי התאוריה טוענים שקריאה של הסעיף כמקנה סמכות בלעדית ובלתי מוגבלת למחוקקים במדינה לא משרתת את התכליות הנורמטיביות והפרגמטיות, בעיקר בשעת חירום. השופטת אלנה קגן כתבה בהקשר של חוקי בחירות בוויסקונסין בזמן מגפת הקורונה, שהחוקה אינה מחייבת את בתי המשפט במדינה לקבל את הסדרי הבחירות שקבעו המחוקקים כפי שהם, במקרה שבו ההסדרים האלו פוגעים בזכות החוקתית של אזרחים להצביע, ושמצב זה רצוי בעיניה: "אם יש תחום אחד שבו כיבוד המחוקקים לא צריך להפוך להשלמה [עם לשון החוק] ללא סייג, זה התחום של חוקי בחירות. שכן, בשדה זה המניעים של הפוליטיקאים מתנגשים לעיתים קרובות עם האינטרסים של הבוחרים – כלומר, בכל עת שבה דיכוי הצבעה מועיל לפוליטיקאים שקובעים את החוקים".
סמיילי נגד הולם (1932)
בעתירה בתיק "מור נגד הרפר" טענו העותרים שניתן להבחין את פסק הדין הזה מהתאוריה שהם מבקשים מבית המשפט לקבל, שכן המגבלה על כוחם של המחוקקים במקרה של חוקת מדינה המאפשרת למושל להטיל וטו היא פרוצדורלית בלבד, בעוד שהתאוריה שהם מקדמים מונעת רק מגבלות "מהותיות" על החלטות המחוקקים.
שינייד או'קונור
שוהאדה סדקאת (באנגלית: Shuhada' Sadaqat; בערבית: شهداء صدقات; שם מלא לשעבר: שינייד מארי ברנדט או'קונור; באנגלית: Sinéad Marie Bernadette O'Connor; 8 בדצמבר 1966 – 26 ביולי 2023) הייתה זמרת אירית. אוקונור הוציאה עשרה אלבומי אולפן, והביצוע שלה ל-"Nothing Compares 2 U" של פרינס היה להיט גדול ברחבי העולם.
קריירה
הקלטות אלבומה הראשון התעכבו בעקבות מחלוקות קשות עם המפיק. באותו זמן היא נכנסה להיריון מהמתופף ג'ון ריינולדס. חברת התקליטים שלה לחצה עליה לבצע הפלה מלאכותית. הודות למנהל שלה, הסכימה חברת התקליטים שאו'קונור, שהייתה בת 20 ובחודש השביעי להריונה, תפיק את אלבום הבכורה שלה בעצמה.
קורט ולאנדר
קולנוע וטלוויזיה
רשת BBC הבריטית הפיקה בשיתוף פעולה עם השוודים מיני-סדרת טלוויזיה בת שלוש עונות המתפרסות על פני תשעה פרקים, בכיכובו של השחקן האנגלי קנת בראנה כקורט וולנדר המיוסר. בישראל הוקרנו שישה פרקים. העונה הראשונה צולמה בשוודיה בקיץ 2008, ושודרה בסוף אותה שנה. עונה שנייה שודרה בינואר 2010. העונה השלישית, שצולמה בשוודיה ובלטביה בקיץ 2011, שודרה ביולי 2012. העונה הרביעית והאחרונה כללה שלושה פרקים בלבד. הצילומים החלו באוקטובר 2014 ונערכו במקביל בדנמרק ובשוודיה; העונה שודרה במאי 2016.
רכס פרייז'ר (אנטארקטיקה)
לקריאה נוספת
• R. L. Oliver, P. R. James, J. B. Jago, editors, Antarctic Earth Science, P 264
תהליך אדיאבטי
בתרמודינמיקה, תהליך אדיאבטי הוא תהליך המתרחש בתוך מערכת, ללא מעבר חום או חומר בין המערכת לסובב אותה. תהליך אדיאבטי הוא מושג מופשט שיש לו תועלת מעשית – תהליכים כימיים ופיזיקליים רבים מוסברים באמצעות שימוש בקירוב אדיאבטי; תהליכים כאלה בדרך כלל מלווים או מקדימים תהליכים אחרים הכוללים מעבר חום.
טמפרטורת להבה אדיאבטית היא גודל וירטואלי. זוהי הטמפרטורה שהייתה ללהבה ללא אובדן חום לסביבה.
גז אידיאלי (תהליך הפיך)
כאשר P לחץ, V נפח ו-
התפשטות אדיאבטית חופשית של גז
עבור התפשטות אדיאבטית חופשית של גז אידיאלי, הגז נמצא במיכל מבודד, ואז מתאפשרת התפשטות בריק. מאחר שאין לחץ חיצוני על הגז, העבודה הנעשית על ידי המערכת היא אפס. התהליך אינו כולל מעבר חום או עבודה, ולכן מהחוק הראשון של התרמודינמיקה ניתן ללמוד כי השינוי נטו באנרגיה הפנימית של המערכת הוא אפס. עבור גז אידיאלי, הטמפרטורה נשארת קבועה, משום שהאנרגיה הפנימית תלויה רק בטמפרטורה במקרה זה. מכיוון שבטמפרטורה קבועה האנטרופיה מתכונתית לנפח, היא גדלה במקרה זה, ולכן התהליך אינו הפיך.
פיתוח המשוואה הרציפה עבור חימום וקירור אדיאבטיים
ההגדרה של תהליך אדיאבטי היא שמעבר החום במערכת הוא אפס \delta Q=0. לכן, לפי החוק הראשון של התרמודינמיקה:
כאשר dU – השינוי באנרגיה הפנימית של המערכת ו-δW – העבודה שנעשית על ידי המערכת. כל עבודה שנעשית היא על חשבון האנרגיה הפנימית U, משום שחום δQ אינו מגיע מן הסביבה. עבודת לחץ-נפח δW הנעשית על ידי המערכת מוגדרת:
משוואה (4) נכתבת לרוב משום ש-.
אקספוננציאציה בשני האגפים, החלפת ב- \gamma, האינדקס האדיאבטי:
החלפת השבר באגף הימני בהפכי, להורדת סימן המינוס:
זוקי קריסטל
מחלתה
בחודש פברואר 2001 חלתה זוקי קריסטל במחלת כליות קשה, היא נזקקה לדיאליזה במשך שנה תמימה, עד אשר עברה השתלת כליה בחו"ל, שנה לאחר מכן, במרץ 2002, התנדבו תלמידי בית צבי ובוגריו להעלות לכבודה מופע הצדעה, שבאמצעותו גויסו כספים אשר היו דרושים לה להשתלה (מופע זה צולם לטלוויזיה ושודר בערוץ 2, שידורי טלעד). אמנים רבים התנדבו למענה ותרמו את יצירותיהם למכירה פומבית, שנערכה בתירוש בית מכירות פומביות (ינואר 2003), למען מטרה זו.
עולם האמנות
ב-6 בנובמבר 2008 הציגה זוקי קריסטל בגלריה "שורשים", תל אביב, את תערוכת היחיד הראשונה שלה "חתולים", בה הציגה ציורי שמן, שצוירו על ידה במהלך ארבע שנים.
את שתי התערוכות אצרה אוצרת האמנות מירי קרימולובסקי.
על משפחתה
זוקי קריסטל, נישאה ב-1976 לאיש יחסי הציבור שמשון קריסטל בעליו של משרד "קריסטל אמנות בתקשורת", אשר היה תלמידה בבית צבי. לבני הזוג קריסטל שתי בנות תאומות: מיכל קריסטל - צלמת, ונעמה קריסטל - רקדנית מקצועית, בלהקת בת-דור ובלהקת המחול הקיבוצית.
ולטר לוכט
קריירה מוקדמת
לאחר המלחמה נשאר לוכט ברייכסווהר, ומילא בו תפקידי פיקוד ומטה. ב-1 באפריל 1930 הועלה לוכט לדרגת אוברסט לוטננט, וב-1 בנובמבר 1930 מונה למפקד הגדוד ה-1 ברגימנט הארטילריה ה-5. ב-31 במרץ 1932 פרש לוכט מהצבא, ונסע לסין שם כיהן כיועץ צבאי. במרץ 1937 מונה לוכט למפקד יחידות הארטילריה בלגיון קונדור, וב-1 ביוני 1938 הועלה לדרגת אוברסט. על שירותו בספרד קיבל לוכט את עיטורי מדליית מערכת 1936-1939 (ספרד), הצלב הספרדי בזהב עם חרבות, וצלב המלחמה (ספרד). ב-1 ביולי 1939 מונה לראש מחלקת ההדרכה ה-2 בהיילברון, ובקיץ 1939 מונה למפקד רגימנט הארטילריה ה-215.
הנוטוריוס בי. איי. ג'י.
היריבות בין סצנות ההיפ הופ
אף על פי שאלבומו העניק לו מעמד של כוכב על, פרסום לא קטן הגיע לו מהיריבות הידועה לשמצה בין סצנות ההיפ הופ של מזרח ארצות הברית והחוף המערבי. בטרם יציאתו של "Ready to Die", החל ואלאס להתרועע עם טופאק שאקור, ראפר ניו-יורקי שעבר ללוס אנג'לס. הם הקליטו מספר שירים יחד ואף הופיעו יחד בהופעת פריסטייל במדיסון סקוור גארדן ב-1994. בנובמבר של אותה שנה באה לקיצה חברותם של השניים כאשר שאקור נורה והביע את חשדו כי ואלאס והראפר שון קומבס הזמינו את ניסיון הרצח (ראו בהקשר זה את השיר "?Who Shot Ya", שיר שלא ידוע אם ואלאס כיוון להתנקשות בטופאק בשיר זה). בסוף 1995, לאחר ששוחרר מן הכלא, הצטרף שאקור לחברת "דת' רואו רקורדס", ויצר יריבות עזה בין דת' רואו לחברתו של ואלאס, "באד בוי". היריבות נבעה מן העובדה ששתי החברות היו החשובות ביותר שפעלו בסצנה גדושת אלימות זו בשנות התשעים, ובכל אחת מהן חתום אחד משני כוכבי ההיפ הופ הגדולים ביותר של התקופה. לאחר הירצחו של שאקור בפיגוע ירי בלאס וגאס נפוצו כמעט מיידית שמועות על מעורבותו של ואלאס ברצח. ואלאס דחה את ההאשמות. הראפר סנופ דוג גם כן דחה את ההאשמות שוואלאס קשור למותו של שאקור. בשיחה עמו אמר סנופ דוג כי ואלאס מאוד אהב את שאקור ותמיד רצה להשלים איתו. באותה התקופה התרסקה רגלו של ואלאס בתאונת דרכים והוא נאלץ להיעזר במקל הליכה במשך שארית חייו.
ארגון הסחר העולמי
ארגון הסחר העולמי (באנגלית: World Trade Organization) הוא ארגון בינלאומי שמטרתו ניהול ויישום הסכמי סחר בין מדינות. מטה הארגון ממוקם בז'נבה, שווייץ. מנכ"לית הארגון היא נגוזי אוקונג'ו-איוולה.
היסטוריה
ב-15 באפריל 1994, נחתם הסכם מרקש על ידי נציגים של 124 מדינות, שהביא להקמת הארגון. הארגון נוסד ב־1 בינואר 1995 והחליף את הסכמי הסחר שקדמו לו - הסכמי גאטט. הארגון פועל לצד ארגונים כקרן המטבע הבינלאומית או הבנק העולמי. הסכם מרקש נחתם לאחר סבב דיונים, "סיבוב אורוגוואי", שהתנהל בין השנים 1986 ל-1994, במטרה להגיע לנוסח חדש להסכם GATT לסחר רב-צדדי.
שמונה פרקים לרמב"ם
מבנה נפש האדם
את החלוקה היוונית המשולשת של נפש האדם: טבעי, חיוני ושכלי, הוא מפרט לחמישה חלקים. חמישה כוחות שנמצאים בחמש קומות:
שיטת דרך האמצע
בפרק ד' הוא דן בתיקון המידות ובמיוחד דרך האמצע הגורסת ששלמות האדם היא ברכישת תכונות נפש מאוזנות, שאינן נוטות אל קצה מהקצוות. מקובל לחשוב כי דרך האמצע מקורה באריסטו, אך הרמב"ם עצמו (בהלכות דעות פרק א הלכות ו ז) אומר שהמקור לשיטה הזו מהתורה. הרמב"ם נותן מספר דוגמאות כדי להמחיש את דבריו, כמו הגבורה שהיא תכונה ממוצעת בין הרפתקנות לבין פחדנות, והנדיבות שהיא תכונה ממוצעת בין פזרנות לקמצנות, והענוה שהיא תכונה ממוצעת בין הגאוה לבין שפלות הרוח, ההסתפקות במועט שהיא תכונה ממוצעת בין רכושנות ואהבת ממון לבין התנזרות מממון, וטוב לבב היא תכונה ממוצעת בין אלטרואיזם לבין אגואיזם.
אדלגונדה, נסיכת בוואריה
אדלגונדה, נסיכת בוואריה (בגרמנית: Adelgunde von Bayern; 19 במרץ 1823 – 28 באוקטובר 1914), הייתה בתו של לודוויג הראשון, מלך בוואריה, ואשתו של פרנץ החמישי, דוכס מודנה.
ביוגרפיה
אדלגונדה נולדה ב-19 במרץ 1823 בווירצבורג, שהשתייכה לממלכת בוואריה, ללודוויג הראשון מלך בוואריה ולתרזה, נסיכת סקסוניה-הילדבורגהאוזן, והייתה אחותם הצעירה של מקסימיליאן השני, מלך בוואריה ואותון, מלך יוון.
שמונה פרקים לרמב"ם
שיטת דרך האמצע
הוא מגנה את הדוגלים בסגפנות ונזירות, ואומר שהם דומים לחקיינים טפשים שראו רופא שנותן תרופה לחולה שהבריא, והחליטו שהתרופה גם תשפר את חייו של הבריא, אבל באמת נתינת תרופה לבריא דווקא תגרום לו לחלות. הרמב"ם מחלק בין הצדיק שהולך בדרך הישר שהוא שביל האמצע של התכונות לבין החסיד שהוא נוטה מעט מאמצע התכונה לכיוון החיובי שלה. עוד הוא קובע עניין עקרוני, שמצוות התורה התמימה וההרמונית הן הן האמצעי שתכליתו להביא את האדם למטרה של תיקון המידות והשכל, ולהוביל את האדם לאיזון ולדרך האמצע. עוד הוא קובע שכשיהיה האדם שוקל תמיד את פעולותיו ולכוונן שיהיו ממוצעות ומאוזנות, זהו אדם שנמצא במדרגה עליונה ממדרגת בני אדם רגילים, וזוהי הדרך המובחרת שבדרכי עבודת ה'.
לחץ תוך-גולגולתי
מהות
שבץ מוחי המורגי עלול לגרום לעלייה בלחץ התוך-גולגולתי והוא אחד ממצבי החירום המסוכנים ביותר. אצל מבוגרים עלייה בלחץ לערכים של מעל ל-40 מילימטר כספית נחשבת למסוכנת. גם לחץ הנע בין 25 ל-30 מילימטר כספית נחשב מסוכן אם הוא נמשך לאורך זמן. חוץ מילדים שאצלם הפגיעה תתרחש מאוחר יותר ממבוגרים.
ניקולה יוביץ'
קריירה
יוביץ' נולד בלסטר, שם שיחק אביו, איליה, כדורסל, אך גדל בבלגרד, סרביה. בצעירותו שיחק כדורמים וכדורסל. בשנת 2018 הצטרף למחלקת הנוער של מגה לקס, ובטורניר הדור הבא של יורוליג בסקטבול שנערך בבלגרד העמיד ממוצעים של 29.3 נקודות, 10.3 ריבאונדים, 4.5 אסיסטים ו-1.8 חסימות ב-28 דקות למשחק, תוך שהוא קולע 66% מהשדה ו-17% מהשלוש.
Blood urea nitrogen
אבחון
רמות נמוכות של BUN עשויות להצביע על תפקוד לקוי של הכבד וכמו כן על חילוף מטבולי של חלבונים לקוי או חסר. תפריט דל בחלבונים כתוצאה מתזונה לקויה או בתת-תזונה יגרור רמות נמוכות ב-BUN.
מאיר ויזלטיר
חיים אישיים
ויזלטיר נפטר ב-30 במרץ 2023, בגיל 82, עקב תגובה אלרגית לטיפול בסרטן. הוא נקבר בבית העלמין ירקון, בפתח תקווה.
מריה כריסטינה מנאפולי וסיציליה
ביוגרפיה
קרלו פליצ'ה מת בשנת 1831 לאחר שמלך עשר שנים. מריה כריסטינה חיה את שארית חייה טורינו, נאפולי, אלייה ופראסקאטי, ומתה ב-11 במרץ 1849 בסאבונה, ליגוריה.
פרחי מיאמי
סוף שנות ה-90
האלבום הבא יצא בשנת 1999 ונקרא "Stand up". באלבום זה הצליח במיוחד השיר 'הנה מה טוב', לצד השירים 'ויבטחו בך', 'מצווה גדולה' ו'שמע קולנו'. השיר האחרון באלבום 'נרות השבת' מושר כולו על ידי ירחמיאל ביגון, ומדבר על באג 2000. גם אלבום זה עובד על ידי ישראל לאם. מככבים: דוד שפירא וזייבל פרלמן.
שנות האלפיים
בשנת 2005 יצא האלבום "רווח", הנמכר ביותר של המקהלה. מעל 15,000 עותקים נמכרו תוך שלושה שבועות - הישג חסר תקדים בעולם המוזיקה החסידית. רוב שירי האלבום הצליחו והיו ללהיטים, וביניהם שיר הנושא 'רווח', 'ונהיה', 'מי אדיר', 'ואהבת', 'יחדשהו', ו'ריבונו'. בעיבוד האלבום השתתפו ישראל לאם, משה מונה רוזנבלום ומשה לאופר. המוזיקה ומקהלת הגברים הוקלטו בישראל, באולפנים של קן ברג'ס ובהשתתפות הגיטריסט אבי סינגולדה. באותה שנה, כמדי שנה, נערך מופע בפסח בניו יורק, שיצא בגרסת DVD. סולנים בולטים: שאול אלסון, יוסף שיק, זלמן פולק וארי רוזנר.
בשנת 2006 הגיעו ביגון ושמונה מילדי המקהלה להופעה בישראל, אחרי 5 שנים שלא עזבה המקהלה את ארצות הברית עקב פיגועי 11 בספטמבר והמצב הביטחוני בישראל. הם הופיעו בעצרת של חב"ד, בהיכל הספורט יד אליהו בהשתתפות כ-10,000 צופים. שיר שהולחן על ידי ביגון, במיוחד לערב זה, "משיח", היה ללהיט גדול. בעקבות הצלחת השיר ירחמיאל החליט להוציא מיד אלבום המכיל 4 שירים חדשים, מחרוזת שירים נוסטלגיים וקטעים מהופעות יחד עם אוהד מושקוביץ ודוד גבאי. סולנים בולטים: שאול אלסון, יושי (יהושע) בנדר וארי רוזנר. האלבום יצא בשנת 2007.
באותה שנה הוציאה המקהלה אלבום א-קפלה במיוחד לימי הספירה, האלבום מכיל שירים מהאלבומים משיח ורווח וכן מחרוזות ושירים מכל הזמנים. האלבום נקרא "מיאמי מסביב למדורה" (Around The Campfire) ומלווה באפקטים קוליים של מדורה וצרצרים.
בקיץ 2007 הגיעה המקהלה לישראל, גם הפעם בהרכב מצומצם. ביקור זה לווה בדיון ער במגזר החרדי למופעים "מעורבים" (הימצאות של גברים ונשים בנפרד, אך באותו אולם, עם מקומות ישיבה מעורבים למשפחות כפי שנהוג בארצות הברית). ההופעות התקיימו, בבנייני האומה בירושלים, ובהיכל התרבות בתל אביב, בהשתתפות כ-3000 איש בכל מופע. הזמר מרדכי בן-דוד שהיה אמור להופיע עם המקהלה ביטל את הופעתו.
בהמשך השנה יצאה גרסת DVD עם שם זהה, מתוך הופעות חול המועד סוכות בברוקלין קולג'. במופע בוצעו בעיקר שירים מהאלבום יבוא, אך גם שירים מהאלבום 'משיח': שבת משוש, משיח וירושלים הרים סביב לה. בקיץ 2022 קטעים מתוך הDVD הועלו לרשת החברתית טיקטוק וגרפו מיליוני צפיות. כוכבי המופע: יאיר קניג, יושי בנדר, דוד הרשקוביץ ובנימין רבינא אברמוביץ.
אלון ליאל
ביוגרפיה
נולד בתל אביב בשם אלון לבל כבן הבכור מבין שני ילדים לטרודה דניאלה, ניצולת שואה ילידת גרמניה שעלתה ארצה ב-1945, ולפנחס לבל, יליד גרמניה ואיש העלייה החמישית. בשנת 1968, השתתף כלוחם בפעולת כראמה. ב-1972 קיבל תואר ראשון ביחסים בינלאומיים ובכלכלה מהאוניברסיטה העברית, וב-1973 קיבל תואר שני מבית הספר לכלכלה של לונדון. במקביל, החל לעבוד במשרד החוץ.
במערכת הבחירות לכנסת הארבע עשרה ולראשות הממשלה שימש כיועצו של אהוד ברק, במסגרת זו נקשר גם שמו בפרשת עמותות ברק. לאחר התפטרותו של דוד לוי מתפקיד שר החוץ בשנת 2000, מינה אותו ראש הממשלה ברק למנכ"ל משרד החוץ. המינוי נכנס לתוקף בראשית נובמבר 2000, בסמוך למינויו של שלמה בן-עמי לתפקיד שר החוץ. לאחר הקמת הממשלה ה-29 מונה שמעון פרס לשר החוץ, והוא החליט למנות במקום ליאל את אבי גיל. המינוי התבצע באפריל 2001. לאחר מכן כיהן ליאל כדירקטור בחברת ההשקעות והנדל"ן "גזית אינק", וכיו"ר מועצת העסקים ישראל-טורקיה.
כלורמבוציל
תופעות לוואי
כלורמבוציל, כמו חומרי אלקילציה אלקטרופילים אחרים, נקשר עם התפתחות של צורות נוספות של סרטן.
התוויות נגד
התרופה לא מיועדת לשימוש במטופלים החולים במחלות שאינן ממאירות ובאנשים בעלי רגישות יתר לכלורמבוציל או חלק ממרכיביו.
זנגביל
רפואה קדומה ועממית
יהודי תימן מאמינים שהוא עוזר לפתרון בעיות ראייה, לטיפול בשיעול ובליחה ולהגברת האון הגברי.
גונסאלו ברחסיו
קריירה
ברחסיו החל לשחק בפלטנסה ושיחק את משחקו הראשון ב-2001. בארבע שנותיו בקבוצה כבש ברחסיו 27 שערים ב-89 משחקים וסומן כחלוץ עולה בכדורגל הארגנטינאי. הוא שיחק שנה באינסטיוטו דה קורדובה בטרם הצטרף ב-2006 לראסינג קלוב. במדי ראסינג קלוב הפך לאחד החלוצים המסוכנים בליגה ומחביבי הקהל. ברחסיו הניחן במהירות, כבש עבור הקבוצה 12 שערים. יכולתו הטובה הביאה את בנפיקה הפורטוגזית לרכוש את כרטיסו תמורת 2.5 מיליון אירו אך ברחסיו לא הצליח להשתלב בקבוצה ושותף רק בשבעה משחקים. במהלך העונה החליטה הקבוצה לשחררו וברחסיו חתם בסן לורנסו.
פוך 500
דגמי " "פוך 500"" יוצרו בין השנים 1957–1975
מחבצה כלקוליתית
המחבצה במקורות הארכאולוגיים
עם העלמות התרבות הכלקוליתית הכלי נעלם. הימצאותו של הכלי באתר ארכאולוגי מצביעה באופן חד משמעי שהאתר הוא מתקופה זו (מאובן מנחה).
שביל החלב
מבנה הגלקסיה
במרכז שביל החלב מצוי חור שחור על-מסיבי שמסתו כמה עשרות מיליוני מסות השמש (בדומה למרכזן של רוב הגלקסיות הספירליות והאליפטיות), אשר סביבו סובבים כל הכוכבים בגלקסיה. השערה זו מתבססת על העובדה שבאזור מרכז הגלקסיה נמדדו כוחות כבידה חזקים, אולם לא נצפה באזור הזה גרם שמיים בעל מסה גדולה מספיק כדי להוות מקור לכוחות אלה. החור השחור נמצא בתוך קשת A*, שהוא מקור של קרינת גלי רדיו.
סביבת הגלקסיה
בעוד כ-4 מיליארד שנה עתידות גלקסיית אנדרומדה וגלקסיית שביל החלב להיפגש אחת בשנייה, ובתהליך שייקח כשני מיליארד שנה נוספות יתמזגו שתיהן לגלקסיה אחת בעלת ליבה אחת.
ז'ורוויצ'י
ז'ורוויצ'י (בבלארוסית: Жура́вічы; ברוסית: Журовичи) הוא כפר במחוז הומל שבבלארוס, בו התקיימה עד השואה קהילה יהודית גדולה.
שארל השביעי, מלך צרפת
ביוגרפיה
בשנת 1435 חתם פיליפ דוכס בורגונדיה, שהיה בן בריתה של אנגליה, על הסכם שלום נפרד עם צרפת. בשנת 1436 שוחררה פריז משלטון האנגלים, לאחר שהייתה בידיהם 17 שנה, והמלך שארל השביעי חזר לכס מלכותו בעיר. בשנת 1439 הוא הקים צבא קבע, ראשון מסוגו באירופה. באותה שנה הסמיכה אספת המעמדות הצרפתית את המלך ללחום באנגלים ולגרש אותם מאדמת צרפת. לשם כך הופנו כל המיסים הפיאודליים לקופת המדינה.
הרוקו
ארכיטקטורה
ליישומים הרצים בהרוקו יש בדרך כלל דומיין ייחודי המשמש לניתוב בקשות HTTP לקונטיינר הנכון המכונה גם דיינו (Dyno). כל אחד מהדיינואים פרוס על פני "רשת דיינו" המורכבת ממספר שרתים. שרת גיט של הרוקו מטפל בדחיפות של קוד ממשתמשים מורשים.
ישראל סגל (עיתונאי)
קישורים חיצוניים
על ספריו
וולטרין דה קלייר
פמיניזם
בהרצאה שנתנה בשנת 1895, שכותרתה עבדוּת מין, גינתה דה קלייר אידיאלים של יופי חיצוני, וקראה לנשים להתנגד לעיסוק במראה החיצוני ובגידול הילדים אשר יוצרים תפקידי מגדר לא טבעיים. כותרת הנאום מתייחסת לא לסחר בנשים למטרות זנות, אף שגם נושא זה מוזכר שם, כי אם לחוקי נישואים המאפשרים לגברים לאנוס את נשותיהם ללא ענישה או השלכות אחרות. חוקים כאלה הופכים "כל אשה נשואה למה שהיא - שפחה כבולה, הנושאת את שם אדונה, ניזונה משכר אדונה, ממלאה את פקודות אדונה ומשרתת את תשוקות אדונה".
יוסף קלפטר
יוסף (יוסי) קְלַפְטֶר (נולד ב-7 במאי 1945 בישראל) הוא פרופסור אמריטוס לכימיה, לשעבר נשיא אוניברסיטת תל אביב. חתן פרס ישראל לכימיה ופיזיקה לשנת תש"ף.
ביוגרפיה
ב-21 באוקטובר 2009 נבחר לכהן כנשיא השמיני של אוניברסיטת תל אביב. הליך בחירתו לווה במאבקי כוחות בין חברים בחבר הנאמנים ובסנאט האוניברסיטה לבין יושבת ראש הוועד המנהל, ד"ר ליאורה מרידור, על רקע פיטוריו של הנשיא הקודם, פרופ' צבי גליל, אך בסופו של דבר הוא נבחר לתפקיד ברוב גדול. בשנת 2014 נבחר לתקופת כהונה שנייה.
ביוני 2018 קיבל תואר פרופסור כבוד מאוניברסיטת צ'ינגואה בבייג'ינג.
A Jolly Christmas from Frank Sinatra
הפקה
האלבום עצמו מכיל את כל הנעימות והלהיטים המוכרים לקהל. סינטרה עצמו שלא היה נחשב לזמר חג מולד, לא אהב את הוצאת האלבום וכפי שקרה באלבום החג הקודם, מבקרים טענו כי הוא לא נשמע נלהב מידי בעת שירתו ולא הוסיף את המגע המיוחד לו שנשמע באלבומיו הרגילים.
ג'ורג'טאון (גיאנה)
בעיר נמצאת אוניברסיטת גיאנה.
קרב טננברג
קרב טננברג
רק הקורפוס ה-17 המשיך כעת לדחוף את הכיתור המזרחי באזור ממערב לאורטלסבורג לדרום. גם האגף השמאלי בפיקודו של הגנרל פון פרנסואה קיבל פקודות מלודנדורף לעצור את התקדמותו וגם לוותר על כוחות לגזרה המרכזית, אולם הוא סירב לפקודה זו והתעלם ממנה.
חזית השחרור הערבית
לאחר הסכם אוסלו
בשנת 1996 התירה ישראל את כניסתו של מזכ"ל הארגון, ראקד סאלם לשטחים. חזית השחרור הערבית נותרה קבוצה קטנה ושולית, שחסרה את התמיכה החילונית של ארגונים כמו פת"ח או את התמיכה האיסלאמית הדתית של ארגונים כמו חמאס. בשנת 2002, רוב עבודת הארגון הייתה בחלוקת מענקים של הממשלה העיראקית (בראשות סדאם חוסיין) למשפחות ה"שאהידים" בפלסטין.
באוקטובר 2002 פשט צה"ל על משרדי הארגון ומשרדי מפלגת הבעת' העיראקית ברמאללה תפס מסמכים, קלטות וידאו ומחשבים במשרדי הארגון, ועצר את מזכ"ל הארגון רכד סלאם. לאחר שישה במעצר שנתיים זיכה בית המשפט הצבאי את ראכד סאלם, מאשמת חברות בארגון טרור. בית המשפט קבע שלא הוכח כי החזית, היוותה ארגון טרור מאז 1996 ועד מעצרו של סאלם ברמאללה.
ריק ברמן
חייו הפרטיים
ברמן נשוי לאליזבת מאז 1980. יש לו שני בנים ובת.
איך למדתי לנהוג
רקע
פוגל כתבה את המחזה בתיאטרון ה-Perseverance באלסקה, שם התגוררה באופן זמני. התיאטרון העלה קריאה ראשונה של המחזה. ווגל כתבה את המחזה בהשראת "לוליטה" מאת ולדימיר נבוקוב. היא סיפרה היא הייתה המומה למצוא את עצמה אוהדת את המספר, הומברט הומברט, שמטריד מינית נערה מתבגרת.
פליפה השישי, מלך ספרד
עבודתו בספרד ובמדינות זרות
כנסיך השתתף בפגישות אישיות ופומביות על מנת להעניק לעם הספרדי מבט מעודכן על מצבה הלאומי והבינלאומי של ספרד, ובעיקר עם אנשים בני דורו המצטיינים בעבודתם, כמו פוליטיקאים, כלכלנים ואנשי תרבות ותקשורת. לעיתים תכופות מילא את מקומו של אביו המלך באירועים מגוונים, ביניהם טקסים צבאיים שונים.
טבח עישייה
כיבוש הכפר
בליל ה-19 באוקטובר 1976 בעקבות ניסיונות של לוחמים נוצרים לכבוש את מרג' עיון, תקפו לוחמים מארגוני הטרור א-סאעקה ואש"ף את הכפר וכבשו אותו. בעיתונות דווח שללוחמים שכבשו את עישייה סייעו מוסלמים שברחו ממרג' עיון. הלוחמים המוסלמים שהו בכפר יומיים, מ-19 באוקטובר 1976 עד ה-21 באוקטובר 1976.